Švenčionių rajono geležinkelio būdelės

Švenčionių rajono geležinkelio būdelės – buvusios gyvenamosios vietovės (iš viso 15) Švenčionių rajono savivaldybės vakarinėje dalyje, prie geležinkelio ruožo Vilnius–Turmantas. Tai buvo gyvenvietės, kurios 1959–1979 m. gyventojų surašymų metu būdavo nepriskirtos jokiam miesteliui, kaimui ar viensėdžiui, tad jų gyventojai buvo apskaitomi kaip gyvenantys atskirose vietovėse. Būdelės savo pavadinimų neturėdavo, jos buvo numeruojamos nuo 600 iki 632, nors ne visi numeriai buvo atskirai apskaitomi. Nuo 1989 m. gyventojų surašymo tokios būdelės jau nebeaptinkamos.

Į šiaurę nuo Švenčionių rajono tame pačiame geležinkelio ruože buvo Ignalinos rajono geležinkelio būdelės (iš viso 6).

Gyventojai 

Būdelės administraciškai buvo Reškutėnų apylinkės, Sarių apylinkės, Šutų apylinkės ir Švenčionėlių apylinkės ribose. Surašymų metu jose būdavo surašyta nuo 0 iki 23 žmonių.

Šaltiniai 

Panaikintos Švenčionių rajono savivaldybės gyvenvietės